To nordjyske kommuner sparer på tilsynet med de pårivate bostederne

I både Jammerbugt og Vesthimmerlands kommuner har man i denne uge besluttet, at droppe målsætningen om fem årlige tilsynsbesøg. I Jammerbugt står den nu på to årlige besøg og i Vesthimmerland foreløbigt mindst ét besøg hvert halve år. - Men det er ikke nok, hvis man skal føre et forsvarligt tilsyn med opholdsstederne, siger lektor ved Aalborg Universitet, Karin Kildedal til P4 Nordjylland. Hun har i årevis forsket i anbragte børn og unge. Hun frygter, at det kan gå ud over børnenes trivsel og udvikling. - Det kan betyde, at nogle børn og unge lever i pædagogiske miljøer, som de ikke burde leve i, siger Karin Kildedal.